Bolesť pravej nohy
Dobry den,uz dlhsie ma boli prava noha,zacalo to v lytku a teraz to ide smerom hore a v clenku.
Kupila som si Detrakex a chcem sa spytat,ci mozem uzicat aj anopirin ?
Nemam ani opuch na nohe a ani krcove zily vonkajsie,skor si myslim ze to budu vnutorne zily.
Dakujem za odpoved
Dobrý deň,
ďakujeme za Vašu otázku.
Medzi liekmi Anopyrin a Detralex nebolo pozorované vzájomné ovplyvnenie účinku. Uvedená kombinácia liekov je bezpečná.
Bolesť lýtok je nepríjemný jav, ktorý môže mať rôzne príčiny a dopady na kvalitu života. Hoci môže byť niekedy považovaná za bežný jav napríklad po fyzickej námahe, v niektorých prípadoch môže signalizovať vážnejšie zdravotné problémy. Jedným z častých ochorení je ischemická choroba dolných končatín. Ide o stav, kedy je narušené prekrvenie tkanív dolných končatín. Takéto ochorenie tepien môže sprevádzať tvorba trombu (krvnej zrazeniny), ktorý postupne znižuje priepustnosť cievy, a tým sa zhoršuje zásobovanie končatiny krvou, čo sa prejavuje bolesťou. Uvedené ochorenie si však vyžaduje vhodne nastavenú liečbu. Ak ste doposiaľ neabsolvovali lekárske vyšetrenie, odporúčam Vám ho neodkladať.
Prajem skorú úľavu od ťazkostí.
S pozdravom
PharmDr. Veronika Kiabová